Lav et referat af nedenstående tekst:

Tekst:
I dag er dagen, rigtig mange har ventet på. Otte-årige Im og hendes mor Suthida Nielsen er nemlig kommet hjem til Danmark igen. Im fortalte her til morgen i Kastrup Lufthavn til TV2 News, at hun glæder sig til at vende hjem til Aabybro igen. - Så kan jeg se alle mine venner og familie, siger hun. Syvårige Im Nielsen og hendes mor Suthida fra Aabybro modtog den 11. oktober en rigtig kedelig besked: retten i Hjørring havde valgt at opretholde Udlændingestyrelsens afgørelse om, at Im og hendes mor skulle udvises af Danmark og rejse tilbage til Thailand, der er deres hjemland. Udvist, fordi Ims papfar og Suthidas mand, Johnny, døde af kræft i 2012. Uden Johnny som en del af familien var mor og datters tilknytning pludselig størst til Thailand, mente Udlændingestyrelsen. Det rejse en kæmpe folkebevægelse, og mange tusinde personer tilkendegav på støttesider deres utilfredshed med sagen. Men beskeden fra den tidligere justitsminister Morten Bødskov var i første omgang, at der ikke var noget at gøre. 10. november rejste Im og Suthida så fra Aabybro til Thailand, men bare tre dage senere blev stort set alle folketingets partier enige om at vedtage en lovændring, der giver mulighed for at Im og Suthida kan vende tilbage til Danmark. Og i dag er dagen, hvor mor og datter endelig er hjemme i Danmark igen. TV2/Nord følger naturligvis Im og Suthidas hjemkomst - se vores nyhedsudsendelse klokken 19.15.

Referat:
Endelig kan Im og Suthida Nielsen sætte benene på dansk grund efter en lang kamp.